As Bärner Aargau bezeichnet mä die Gebiet im westlige Deil vom Schwiizer Kanton Aargau, wo vo 1415 bis 1798 Underdanegebiet vo dr Stadt Bärn gsi si. Drzue ghöre s Aaredaal zwüsche Aarau und em Klingnauer Stausee, d Siitedäler vom Aabach, dr Suhre, dr Wigger und dr Wyna und e baar Gebiet im Jura. S Gebiet umfasst im Wäsentlige die hütige Bezirk Aarau, Brugg, Kulm, Länzburg und Zofige.